OpenLLM-France/wikimedia huggingface dataset:
# Rigenteira

Rézentières és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 126 habitants.

## Demografia
### Població

El 2007 la població de fet de Rézentières era de 126 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 8 parelles sense fills, 16 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 73 habitatges, 46 eren l'habitatge principal de la família, 18 eren segones residències i 8 estaven desocupats. 65 eren cases i 8 eren apartaments. Dels 46 habitatges principals, 36 estaven ocupats pels seus propietaris i 11 estaven llogats i ocupats pels llogaters; 3 tenien dues cambres, 5 en tenien tres, 4 en tenien quatre i 35 en tenien cinc o més. 30 habitatges disposaven pel capbaix d'una plaça de pàrquing. A 20 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rézentières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 8 |
| 4 | 40 a 44 | 4 |
| 8 | 35 a 39 | 4 |
| 8 | 30 a 34 | 8 |
| 4 | 25 a 29 | 4 |
| 0 | 20 a 24 | 8 |
| 4 | 15 a 19 | 12 |
| 4 | 10 a 14 | 16 |
| 8 | 5 a 9 | 0 |
| 8 | 0 a 4 | 4 |

## Economia

El 2007 la població en edat de treballar era de 82 persones, 60 eren actives i 22 eren inactives. De les 60 persones actives 52 estaven ocupades (32 homes i 20 dones) i 8 estaven aturades (3 homes i 5 dones). De les 22 persones inactives 5 estaven jubilades, 8 estaven estudiant i 9 estaven classificades com a «altres inactius».

### Activitats econòmiques

Dels 7 establiments que hi havia el 2007, 1 era d'una empresa extractiva, 1 d'una empresa de transport, 1 d'una empresa d'hostatgeria i restauració, 1 d'una empresa immobiliària i 3 d'empreses de serveis.
Dels 2 establiments de servei als particulars que hi havia el 2009, 1 era una funerària i 1 restaurant.
L'any 2000 a Rézentières hi havia 14 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Puig Cerverís

El Puig Cerverís és una muntanya de 2.206,8 metres que es troba entre els municipis de Vilallonga de Ter i de Pardines, a la comarca catalana del Ripollès. La seva ascenció és curta i fàcil, es pot fer des de la collada de pardines, partint de la pista de Ribes de Freser a Tregurà. Les vistes del cim són força panoràmiques ja que permeten divisar les valls de Camprodon i Ribes.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Puig Cerverís». Gran Enciclopèdia Catalana. Barcelona: Grup Enciclopèdia Catalana.
* ↑ Gel, Carles. Costabona Alta Vall del Ter. Guia.. Granollers: Alpina, 2018. ISBN 978-84-8080-568-8.

## Vegeu també

* Vall del Segadell
# Smilde

Smilde és un nucli de població del municipi de Midden-Drenthe a la província de Drenthe als Països Baixos. Era un municipi independent fins a la reorganització administrativa del 1998 quan va integrar-se a Midden-Drenthe. Conté els nuclis de Smilde, Bovensmilde, Hijkersmilde i Hoogersmilde. Ocupa ambdós marges del canal Drentsche Hoofdvaart.

## Monuments

* Església de Smilde del 1788.

## Nascuts a Smilde

* Carry van Bruggen (1881 - 1932), escriptora, germana de Jacob Israël de Haan.
* Jacob Israël de Haan (1881 - 1924), escriptor, germà de Carry van Bruggen.
# Rorbach-lès-Dieuze

Rorbach-lès-Dieuze és un municipi francès, situat al departament del Mosel·la i a la regió del Gran Est. L'any 2007 tenia 54 habitants.

## Demografia
### Població

El 2007 la població de fet de Rorbach-lès-Dieuze era de 54 persones. Hi havia 20 famílies, de les quals 8 eren unipersonals (8 dones vivint soles i 8 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 20 eren l'habitatge principal de la família, 2 eren segones residències i 3 estaven desocupats. Tots els 25 habitatges eren cases. Dels 20 habitatges principals, 12 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia tres cambres, 2 en tenien quatre i 17 en tenien cinc o més. 18 habitatges disposaven pel capbaix d'una plaça de pàrquing. A 9 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rorbach-lès-Dieuze el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 36 persones, 24 eren actives i 12 eren inactives. De les 24 persones actives 21 estaven ocupades (15 homes i 6 dones) i 3 estaven aturades (3 dones i 3 dones). De les 12 persones inactives 3 estaven jubilades, 3 estaven estudiant i 6 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Rorbach-lès-Dieuze a l'INSEE.
* Évolution et structure de la population Fitxa amb el detall de dades de Rorbach-lès-Dieuze a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Société anonyme tunisienne de production et d'expansion cinématographique

La Société anonyme tunisienne de production et d'expansion cinématographique, SATPEC (àrab: الشركة التونسية للإنتاج والتنمية السينمائية, ax-Xarika at-tūnisiyya li-l-intāj wa-t-tanmiyya as-sīnimāʾiyya) és un establiment públic tunisià creat el 1957 i desaparegut el 1992. Era responsable de la producció, importació, distribució i explotació de pel·lícules tunisianes.

## Història

El 1964, el govern tunisià presidit per Habib Bourguiba, amb la voluntat de promoure l'aparició d'un cinema nacional i independent, va crear el SATPEC i va el 1968 instal·lar un complex de cinema industrial al turó de Gammarth, davant del mar, en lloc d'un antic monestir. El 1969, SATPEC va obtenir el monopoli nacional d'importació i producció de pel·lícules estrangeres a Tunísia. El govern va retirar el monopoli de SATPEC el 1981.
El juny de 1983, amb la instal·lació de nous laboratoris de color a Gammarth, SATPEC va començar a concedir serveis tècnics a obres cinematogràfiques estrangeres com la pel·lícula Pirates de Roman Polanski, rodat a Tunísia el 1986 amb el suport, en particular, de Tarak Ben Ammar.
Tanmateix, debilitat pels problemes financers, SATPEC —que només havia conservat la infraestructura tècnica de Gammarth— va ser liquidada i privatitzada el 1992$^{:370}$ El 2011, Tarak Ben Ammar va comprar els laboratoris de Gammarth Studios com a part de Quinta Communications.

## Referències

* ↑ Martin, First. The Cinema of Small Nations. Edinburgh University Press, 2007, p. 214–5. ISBN 978-0-7486-2536-9.
* 1 2 3 Michel Braudeau Le Monde, 28-07-1995.
* ↑ Perkins, Kenneth. A History of Modern Tunisia. Cambridge University Press, 20 gener 2014, p. 182. ISBN 978-1-107-02407-6.
* ↑ Férid Boughedir «Le cinéma : la rencontre de l'Orient et de l'Occident». Le Monde, 21-05-1983.
* ↑ «Société Anonyme Tunisienne de Production et d'Expansion Cinématographique». A: Historical Dictionary of Middle Eastern Cinema. Scarecrow Press, 11 març 2010. ISBN 978-0-8108-7364-3.
* ↑ Ben Sassi, Chaima. «Cinéma : Les producteurs invitent à enquêter sur l'achat de la SATPEC par Tarek Ben Ammar» (en francès). Tunisie Numerique, 25-02-2011. [Consulta: 30 octubre 2015].

## Vegeu també

* Cinema de Tunísia
# Puig de la Clapa

El Pic, o Puig de la Clapa és una muntanya de 1.614 metres que es troba entre els termes municipal de Molló, a la comarca del Ripollès i comunal de Prats de Molló i la Presta a la del Vallespir.
És a l'extrem meridional del terme de Prats de Molló i la Presta i en el septentrional del de Molló, a ponent del Puig Sec i a llevant del Coll de la Clapa.
El Puig de la Clapa és un destí freqüent de les rutes de senderisme del Massís del Canigó.

## Referències

* 1 2 «puig de la Clapa | enciclopedia.cat». [Consulta: 2 novembre 2022].
* ↑ El Puig de la Clapa en els ortofotomapes de l'IGN
# Prestatyn

Prestatyn és una localitat balneària del nord-est de Gal·les que forma part del comtat de Denbighshire i s'aboca a la badia de Liverpool (mar d'Irlanda).
Prestatyn es troba a la part nord-oriental del comtat de Denbighshire, al límit amb el comtat de Flintshire i una mica a l'oest de l'estuari del riu Dee. Està situada entre les localitats de Rhyl i Holywell; respectivament, a l'est de la primera i al nord de la segona.
Al cens del 2011, Prestatyn comptava amb una població de 18.850 habitants. La localitat va experimentar un lleuger increment demogràfic respecte del 2001, quan tenia 16.570 habitants. El 1991 tenia -en canvi- 15.020 habitants.

## Història

La ubicació actual de la ciutat ha estat ocupada des de temps prehistòrics. Les eines prehistòriques trobades en les coves de Graig Fawr, en el poble proper de Meliden, confirmen aquesta presència humana primerenca.
Entre els llocs d'interès de la ciutat, figuren les ruïnes del castell de Prestatyn, construït probablement al voltant del 1164 pel normand Robert de Banastre i destruït el 1167 per Owain Gwynedd.

## Esports

* L'equip de futbol local és el Prestatyn Town Football Club. La tradició futbolística de la ciutat es remunta als anys noranta del segle xix.
* L'equip de rugby local, amb seu a Rhyl, és el Prestatyn and Rhyl Panthers.

## Festes i esdeveniments

* Prestatyn Carnival, a l'estiu

## Referències

* 1 2 3 Dragicevich - Atkinson, Galles, Lonely Planet, Victoria - EDT, Torí, 2011, p. 252
* ↑ «Custom report - Nomis - Official Labour Market Statistics» (en anglès). [Consulta: 19 agost 2018].
* 1 2 3 Prestatyn, City Population
* ↑ Prestatyn Castle, Castle of Wales
* ↑ «History, Prestatyn Town FC». Arxivat de l'original el 2018-02-11. [Consulta: 10 febrer 2018].
* ↑ Prestatyn and Rhyl Panthers, Wales Rugby League
* ↑ Prestatyn Carnival, Prestatyn Carnival Association

## Enllaços externs

* Prestatyn. Prestatyn Town Council
# Prestigi

Prestigi és una paraula emprada comunament per descriure la reputació, la fama o els èxits d'una persona, grup de persones, institució o aspecte cultural lligat a alguns dels anteriors. Existeixen diferents accepcions relacionades encara que el seu ús no està lliure d'inconsistències. Cada accepció s'aplica depenent del context històric i de la persona que utilitza la paraula.

## Introducció

Originalment, el prestigi va referir a la pompositat, que es va pendre com a mostra de mal gust (afectació, prosopopeia, superba). Referent a això, la paraula tenia connotacions absolutament negatives. De fet, l'arrel de la paraula "prestigi" ve del præstigum llatí, significant un engany, un truc o un ardit. En algunes llengües romàniques prestigi conserva aquest significat original.
Més endavant, el prestigi va desenvolupar un significat positiu: descriu alta estima i una reputació sòlida. Les institucions, les concessions, i els esdeveniments podrien ser descrits com a prestigiosos; en aquest cas, seria favorable ser associat amb aquests. Alguns exemples llegats del passat de personalitats prestigioses poden ser la classe sacerdotal, els xamans de l'Àfrica central, els astrònoms, els arquitectes de l'antic Egipte i ocupacions similars.
En la cultura europea continental s'ha donat una evolució del terme cap als poetes, pintors, escriptors, músics, actors i, en general, cap a qualsevol expressió de l'art. També és aplicable a les principals classes econòmiques procedents de les associacions gremials: periodistes, comerciants, metges, notaris, arquitectes, advocats, etc. Als països de cultura anglosaxona, sovint, el prestigi també està associat a les classes socials altes. Aquest és l'ús d'avui en dia més comú de la paraula que resulta familiar a totes les classes socials dins.
El prestigi o reputació s'aconsegueix quan es guanyen i combinen l'admiració el respecte i la confiança.

## Prestigi social

En sociologia el prestigi social es refereix al grau d'acceptació general que té una conducta, i actitud o situació social entre els membres d'una societat o família. S'accepta que com més gran el prestigi social de quelcom, és més probable que existeixin institucions encarregades de protegir, i major el nombre de persones disposades a trobar-se relacionades o involucrades amb això. Freqüentment el prestigi social d'una determinada situació s'associa a signes convencionals. El aparellament de cert signe o símbol amb situacions o persones de prestigi, comporta l'adopció d'aquest signe com a senyal de prestigi o com a imitació.

## Bibliografia

* Pierre Bourdieu: La Distinction ; Critique sociale du jugement, 1979.

## Vegeu també

* Prestigi encobert
# Prestació d'atur

La prestació d'atur, subsidi per desocupació, o assegurança d'atur, és un pagament fet pels governs a les persones desocupades. Aquest pot recolzar-se en un sistema obligatori d'assegurances. Depenent de la jurisdicció o l'estat de la persona, aquestes sumes poden ser petites i cobrir només les necessitats bàsiques (una forma de benestar social bàsic), o pot prendre la forma d'una compensació per l'ocupació perduda proporcional al salari que es tenia. L'assegurança d'atur generalment forma part d'un esquema de seguretat social.

## Vegeu també

* Atur
* Prestació per atur (Espanya)
# Punt Catalunya Nord

Punt Catalunya Nord va ser un setmanari concebut a Catalunya Nord entre 1987 i 1994, que va canviar de nom diverses vegades: Punt Diari Catalunya Nord; Punt Catalunya Nord; El Punt, setmanari de Catalunya Nord i Punt Magazine. Va ser creat per l'empresa gironina Edicions Comarcals SA, editora del Punt Diari, que volia així eixamplar-se cap a Catalunya Nord. Les dificultats financeres van incitar l'empresa propietària del títol, que havia passat a ser Hermes Comunicacions, a provar una versió bilingüe català-francès en paper diari i finalment una versió revista, també bilingüe. L'últim número va sortir el 7 d'abril de 1994.
Durant els set anys d'existència del setmanari, el seu coordinador i després director va ser Carles Sarrat, per altra banda conegut com fundador i cantant del grup Blues de Picolat. L'escriptor Joan-Lluís Lluís va treballar-hi com a redactor i cap de Cultura (1989-1994). Si bé la direcció era assumida des de Perpinyà, la redacció local treballava directament amb un redactor en cap de la redacció de El Punt a Girona, designat rotatòriament. Durant l'any 1991 aquest redactor en cap va ser Carles Puigdemont, futur president de la Generalitat.
# Roquette Frères SA

Roquette Frères és una empresa francesa dedicada a la transformació de productes alimentaris extrets del midó de blat, creïlla, dacsa o cigró. Aquestos productes són utilitzats posteriorment en indústries tals com la de l'alimentació humana i animal, paperera, bioindústria i farmacèutica.
El grup Roquette Frères és dirigit per la família Roquette. Per aquest motiu, l'empresa no cotitza en borsa, cosa que fa dificultós obtenir-ne informació.
Als països de parla catalana, l'empresa hi va accedir mitjançant l'absorció de la catalana Laisa, que va donar pas a Roquette Laisa España SA, la qual controla la planta de l'empresa a Benifaió. La seua seu social era a Barcelona, si bé l'any 2008 va ser traslladada a Benifaió. La filial espanyola té una plantilla de 230 treballadors. Dona suport al club de futbol local, el CD Benifaió, del qual és patrocinadora oficial.
En 2011, Roquette Laisa va obtenir la posició 33 per volum de vendes i la 222 per nombre d'empleats en el rànquing de Valencia Plaza d'empreses valencianes.

## Referències

* ↑ Roquette Laisa trasllada la seua seu social a Benifaió abc.es notícia del 25 de maig de 2008 (castellà)
* ↑ La multinacional francesa Roquette Laisa traslada su sede social de Barcelona a Valencia La empresa elabora a partir de la transformación del maíz más de 600 productos para la industria - notícia a Levante-EMV el 20 de maig de 2008 (castellà)
* ↑ Ranking de las 5.000 primeras empresas de la CV clasificadas por ventas, beneficios y empleados Arxivat 2011-11-05 a Wayback Machine. a Valencia Plaza (castellà)

## Enllaços externs

* Site corporatiu.
# Roguszys

Roguszys és una deïtat procedent dels països de l'Europa de l'est encarregada de dur a terme el procés de confitar les verdures, mètode molt popular i comú dins la cuina lituana. L'ús d'aquest tipus d'acompanyament de verdures de gust salat ha donat lloc a nombroses celebracions paganes de la cultura lituana durant el procés de salaó i posterior confit i fermentació. Aquests costums existien ja a l'edat mitjana, quan confitar era molt important per poder preservar alguns aliments.

## Referències

* ↑ Elena Molokhovets, Joyce Stetson Toomre, Joyce Toomre, "Classic Russian Cooking: Elena Molokhovets' a Gift to Young Housewives", Indiana University Press, 1998, ISBN 0-253-21210-3
* ↑ Kurlansky, Mark. Salt A World History. Penguin (Non-Classics), 2003. 0142001619.

## Vegeu també

* Xucrut
# Puig de la Tossa

El Puig de la Tossa, o La Tossa, o La Tossa d'en Maig, és una muntanya de 2.032,7 metres d'altitud del terme comunal d'Aiguatèbia i Talau, de la comarca del Conflent, a la Catalunya del Nord.
És a l'extrem sud-oest del terme d'Aiguatèbia i Talau, dins del seu terme comunal però molt a prop del trifini amb la Llaguna i Sautó. De fet, el punt de trobada dels tres termes comunals és en el seu vessant sud-oest, a prop del cim. Dalt del cim hi ha les instal·lacions d'unes antigues fortificacions militars del segle xix preparades per a bateries d'artilleria.
Segons Pere Ponsich, en el seu vessant hi havia el lloc dels Pujals, citat el 942 com a límit de la Llaguna.
El Puig de la Tossa, a part de ser un antic lloc militarment estratègic, ho és encara avui dia des del punt de vista de l'excursionisme: hi passen diverses rutes excursionistes i cicloturistes de la zona.

## Referències

* ↑ El Puig de la Tossa en els ortofotomapes de l'IGN
* ↑ Ponsich, 1985.
* ↑ Ruta de Cicloturisme català

## Bibliografia

* Ponsich, Pere; Lloret, Teresa; Gual, Raimon. «Aiguatèbia». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# The Hound of the Baskervilles (pel·lícula de 1978)

The Hound of the Baskervilles és una pel·lícula britànica de comèdia de 1978 que parodia la novel·la homònima de 1902, escrita per Arthur Conan Doyle. És protagonitzada per Peter Cook com a Sherlock Holmes i Dudley Moore com el Dr. Watson; també hi apareixen altres actors de comèdia britànica coneguts, com Terry-Thomas, Kenneth Williams i Denholm Elliott.

## Argument

El famós detectiu Sherlock Holmes (Peter Cook) i el seu inseparable ajudant, el Doctor Watson (Dudley Moore), reben la visita de l'home que regenta les extenses possessions d'una família noble, els Baskerville, i els explica les estranyes circumstàncies en què ha mort Sir Charles. El marmessor els contracta per investigar-ho, ja que segons una llegenda local, tots els senyors de la casa moriran atacats per un gos gegantí, que s'apareix amb la intenció de mossegar els hereus.

## Repartiment

* Peter Cook com a Sherlock Holmes
* Dudley Moore com a Doctor Watson / Mr. Spiggot / Mrs. Ada Holmes / pianista
* Denholm Elliott com a Stapleton
* Joan Greenwood com a Beryl Stapleton
* Hugh Griffith com a Frankland
* Irene Handl com a Mrs. Barrymore
* Terry-Thomas com a Dr. Mortimer
* Max Wall com a Arthur Barrymore
* Kenneth Williams com a Sir Henry Baskerville
* Roy Kinnear com a Ethel Seldon
* Dana Gillespie com a Mary Frankland
* Lucy Griffiths com a Iris
* Penelope Keith com a recepcionista de saló de massatges
* Jessie Matthews com a Mrs. Tinsdale
* Prunella Scales com a Glynis
* Josephine Tewson com a monja
* Rita Webb com a Elder Masseuse
* Henry Woolf com a botiguer
* Spike Milligan com a agent de policia

## Recepció

La pel·lícula va rebre crítiques aclaparadorament negatives, i va ser descrita de diverses maneres com a "una tasca" i "un gran caos", amb gran part de la culpa a la direcció de Morrissey, sobretot tenint en compte el gran talent còmic implicat. Pràcticament tot el repartiment estava format per actors còmics coneguts i respectats al Regne Unit i a l'estranger.
La pel·lícula va quedar inèdida fins al 1981 als Estats Units, mercat pel qual va ser reduïda a 78 minuts, i diverses de les seves escenes van ser eliminades.

## Referències

* ↑ The Hound of the Baskervilles a FilmAffinity (castellà)
* ↑ The Hound of the Baskervilles a DeCine21 (castellà)
* 1 2 'The Hound of the Baskervilles a AllMovie (anglès)
* ↑ «'The Hound of The Baskervilles'" One for the Dogs», 10-02-1981.

## Enllaços externs

* Ressenya de The Hound of the Baskervilles a Cinema Retro (anglès)
* The Hound of the Baskervilles a PORT (hongarès)